Cuneiform Tablet KTB 6
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma a-šùr-ṣú-lu-li-ma a-šu-mì ša i-na-a ša ta-áš-pu-ra-ni um-ma a-ta-ma a-dí ITU.KAM iš-té-en₆ 2-šé-na ra-ma-kà za-ki-ma tí-ib-a-ma a-tal-kam té-er-ta-kà áš-me-ma ki-ma ša a-šùr a-wa-a-at-kà dam-qá-at ù li-ba-am ta-dí-nam a ma-lá té-er-tí-kà a-dí ITU.KAM iš-té-en₆ ù 2-šé-na ra-mì-ni ú-za-kà-ma a-ta-be-a-ma a-ta-lá-kam a-ta ḫa-ra-kà-ma a-na a-lim{ki} lá a-lá-kam-ma e-né-kà lá a-mar a-bi a-ta be-lí a-ta a-lá-nu-kà ma-nam i-šu a ma-la té-er-tí-kà a-dí ITU.KAM iš-té-en₆ ù šé-na a-dí-i ba-áb-tám ú-za-ku-ú ma-ma-an e iš-pu-ra-ma sí-ki-i e iṣ-ba-at-ma ba-áb-tí e i-ru-qá-ni a-ma-kam ir-tám né-am a-bi a-ta be-lí a-ta a-na u₄-um e-ṭá-ri-im eṭ-ra-ni